বিগত ২৫ থেকে ২৮ নভেম্বর, ২০১৬ পর্যন্ত শান্তিনিকেতনের নন্দন জাদুঘরে রোকেয়া সুলতানার ‘ইনভিজিবল সিটিজ’ শীর্ষক একক চিত্রপ্রদর্শনী অনুষ্ঠিত হয়। এতে এই গুণী শিল্পীর চিত্রকর্ম, ছাপচিত্র, বই অলংকরণ, অ্যানিমেশন ইত্যাদি মাধ্যমে করা শিল্পকর্মের সমাবেশ ঘটেছিল। আন্তর্জাতিকভাবে সমাদৃত চিত্রশিল্পী রোকেয়া সুলতানা ঢাকা বিশ্ববিদ্যালয়ের চারুকলা অনুষদের ছাপচিত্র বিভাগের অধ্যাপক। বিশ্বভারতী বিশ্ববিদ্যালয়ের গ্রাফিক আর্ট বিভাগের ভিজিটিং ফেলো হিসেবে তাঁর উপস্থিতি শিক্ষার্থী ও শিক্ষানুরাগীদের সমৃদ্ধ করে থাকে। চিত্রপ্রদর্শনীর এই আয়োজন বাংলাদেশ এবং ভারতের মৈত্রীকে আরো দৃঢ় করবে।